
РЕПУБЛИКА СРБИЈА
НАРОДНА СКУПШТИНА
Одбор за правосуђе, државну 
управу и локалну самоуправу
07 Број: 06-2/126-26
1. јул 2026. године
Б е о г р а д

З А П И С Н И К
24. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ
И ЛОКАЛНУ САМОУПРАВУ,  ОДРЖАНЕ 23. ЈУНА 2026. ГОДИНЕ

	Седница је почела у 14,00 часова.

Седницом је председавао др Угљеша Мрдић, председник Одбора.

	Седници су присуствовали чланови Одбора: Јасмина Палуровић, Биљана Илић Стошић, Лидија Начић, Ђорђе Комленски, Наташа Милић Милаш и Ристо Костов.

	Седници су  присуствовали и: Горан Спасојевић, заменик члана Јована Палалића и Борис Бајић, заменик члана проф. др Балинта Пастора. 

Седници нису присуствовали чланови Одбора: Драган Николић, Ана Крстић, Павле Грбовић, Александар Јовановић, проф. др Јелена Јеринић, Филип Таталовић, Верица Милановић и Дејан Шулкић, као ни њихови заменици.

Седници Одбора је присуствовао и Ненад Вујић, министар правде.

Председник Одбора је, у складу са чланом 72. став 2. Пословника Народне скупштине, обавестио чланове и заменике чланова Одбора да је седница сазвана у року краћем од рока предвиђеног Пословником, како би Одбор што пре утврдио амандман.


Чланови и заменици чланова Одбора су једногласно утврдили следећи

Д н е в н и  р е д :

1. Утврђивање амандмана Одбора на Предлог закона о изменама Закона о седиштима и подручјима судова и јавних тужилаштава, који је поднела Влада (број 011-1999/26 од 16. јуна 2026. године).


ПРВА ТАЧКА: Утврђивање амандмана Одбора на Предлог закона о изменама Закона о седиштима и подручјима судова и јавних тужилаштава, који је поднела Влада (број 011-1999/26 од 16. јуна 2026. године).
Председник Одбора је саопштио члановима и заменицима чланова Одбора да би Одбор требало да поднесе један амандман и то на члан 3. Предлога закона у следећем тексту: 
«У члану 3. Предлога закона о изменама Закона о седиштима и подручјима судова и јавних тужилаштава речи: „осмог“ замењују се речју: „наредног““
Навео је да се амандман подноси како би се омогућило да предложени закон што пре ступи на снагу и почне да се примењује.

[bookmark: _GoBack]Како није било пријављених за реч председник Одбора је закључио расправу и  ставио на гласање предложени текст амандмана на Предлог закона о изменама Закона о седиштима и подручјима судова и јавних тужилаштава, који је поднела Влада (број 011-1999/26 од 16. јуна 2026. године), као и да за известиоца Одбора на седници Народне скупштине, буде одређен др Угљеша Мрдић, председник Одбора.

Чланови и заменици чланова Одбора су једногласно прихватили наведени предлог.

Председник Одбора је констатовао да је Одбор одлучио да поднесе амандман на члан 3. Предлога закона.

Председник Одбора је контстовао да је представник предлагача прихватио амандман Одбора на члан 3. Предлога закона о изменама Закона о седиштима и подручјима судова и јавних тужилаштава.

Председник Одбора је предложио да се Одбор изјасни о постојању нарочито оправданог разлога  за раније ступање на снагу Закона, с обзиром да је чланом 3. Предлога закона предложено ступање на снагу закона у року краћем од осам дана од дана објављивања, а чланови и заманици чланова Одбора су једногласно прихватили наведени предлог.

Одбор је једногласно констатовао да постоје нарочито оправдани разлози да закон ступи на снагу раније од осмог дана од дана објављивања.


Седница је завршена у 14,07 часова.



 СЕКРЕТАР  			                                                              ПРЕДСЕДНИК


Сања Пецељ       			                                                др Угљеша Мрдић


